สวัสดีค่ะกินยาคุมยาสมินมาได้ต่อเนื่อง 3-4 เดือนแล้ว ประจำเดือนมาช่วงหยุดเว้น 7 วัน แต่ช่วงเดือนที่แล้วต้องการเลื่อนประจำเดือน โดยปกติแล้วเมื่อยาคุมหมดตั้งแต่วันที่ 5/12 ประจำเดือนจะประมาณมาวันที่ 9/12 แต่ช่วงนั้นต้องไปเที่ยว จึงกินยาคุมแผงต่อไปต่อเนื่องเลยจนถึงวันที่ 10/12 แล้วหยุด 7 วันเพื่อให้ประจำเดือนมา และประจำเดือนมาวันที่ 14-16/12 (ในระหว่างที่หยุดยานั้นได้มีเพศสัมพันธ์แบบหลั่งนอกในวันที่ 11-12/12)จากนั้นเมื่อหยุดยาครบ 7 วันก็เริ่มแผงใหม่ในวันที่ 18/12 กินเวลาเดิมทุกวัน +/- ไม่เกิน 5 นาทีค่ะ แล้ววันที่ 25/12 มีเพศสัมพันธ์แบบหลั่งใน อยากทราบว่ามีโอกาสที่จะเสี่ยงในการตั้งครรภ์ไหมคะ เนื่องจากวันนี้มีอาการเสียวหน้าอกแบบแปล๊บๆแปลกๆ
สวัสดีค่ะ การกินยาคุมแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้และการกินยาคุมแบบแผงรายเดือนยังสามารถใช้เลื่อนประจำเดือนได้ โดยก็คือกินยาที่เป็นฮอร์โมนติดต่อกันไม่ต้องเว้น 7 วัน หลังจากนั้นการกินยาในแผงต่อไปก็ทำไปตามปกติ ก็คือกินต่อเนื่องจนครบแผงยา หากทำได้เช่นนี้ ยาจะมีประสิทธิภาพในการป้องกันการตั้งครรภ์ได้ตามปกติจากที่กล่าวมาถ้ากินยาต่อเนื่องอยู่ตลอด การมีเพศสัมพันธ์ในระหว่างที่กินยาแบบแผงรายเดือนอยู่ก็ไม่น่าทำให้เกิดการตั้งครรภ์ค่ะ ถ้ายังไม่แน่ใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิหรือก่อนเริ่มยาแผงต่อไปก็ได้เช่นกัน